armvectores/hy_wikipedia_2023 huggingface dataset:
Նուր Էուրդալ

Նուր Էուրդալ (նորվ.՝ Nord-Aurdal), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Ֆագերնես բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 906.54 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։


== Նուր Էուրդալի զինանշանը ==
Նուր Էուրդալ կոմունայի զինանշանը հաստատվել է 1985 թվականի դեկտեմբերի 20-ին և իրենից ներկայացնում է դեղին գույնով ներկված վահան, ներքևի մասը սուր, որի վրա պատկերված են երեք հատ ձմեռային գանտեվալա ձաղիկ (Gentiana nivalis), որին տեղացիները անվանում են Քրիստոսի կապույտ աչքեր։ Երեք թիվը խորհրդանշում է կոմունայի երեք հիմնական բնակավայրերը՝ Աուրդալը, Ֆագերնեսը և Լեիրը։


== Բնակչություն ==
Համաձայն 2007 թվականի մարդահամարի տվյալների՝ Նուր Էուրդալ կոմունայում բնակվում է 6436 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ ունենալով աճման միտում։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-10-01 at the Wayback Machine.(նորվ.)


== Ծանոթագրություններ ==
Ֆեսի թագավորություն

Ֆեսի թագավորորություն (արաբ․՝ Mamlakat Fas‎‎), պետություն Մարոկկոյի հյուսիսում։ Ձևավորվել է 8-րդ դարում իդրիսիդների կողմից և շարունակել գոյությունը մինչև 19-րդ դարը՝ մինչև ֆրանսիական և իսպանական պրոտեկտորատի հաստատումը։
Կաստիլիական ժառանգության համար պատերազմը ավարտվել է 1479 թվականին կնքված պայմանագրով, որի համաձայն Ֆերդինանդը և Իզաբելլան ճանաչվել են Կաստիլիայի թագավորներ։ Պայմանագիրն ամրապնդեց Պորտուգալիայի գերիշխանությունը Ատլանտիկայում,  ներառյալ՝ Ֆեսի թագավորությունը նվաճելու բացառիկ իրավունք։
Ֆեսի թագավորություն անվանումը երբեմն կրում էր ամբողջ Մարոկկոն, ինչը պայմանավորված էր մայրաքաղաքի այնտեղ գտնվելով։ Մարրոկոն Ֆես կոչվում է միայն թուրքերեն լեզվով։
Բոաբդիլն օգնություն էր խնդրել  Ֆեսի թագավորությունից, բայց պատասխան չէր ստացել։


== Կառավարիչներ ==
Զիրի իբն Ատիյա (մահացել է 1001թ)Ֆեսի թագավորության և Մարրոկոյի, Ալժիրի ու Թունիսի առանձին մասերի առաջին կառավարիչն էր։
Աբդ ալ-Հաֆիդ Ֆեսի թագավորության վերջին կառավարիչ էր, ով ստորագրել է ֆեսյան պայմանագիրը, որով նախատեսված էր Մարրոկոլում հաստատել Ֆրանսիայի պրոտեկտորատ։


== Ծանոթագրություններ ==


== Գրականություն ==
Hillgarth, J. N. (1978). The Spanish Kingdoms: 1250—1516. Volume II: 1410—1516, Castilian Hegemony. Oxford: Clarendon Press, Oxford University Press. pp. 367–393. ISBN 0-19-822531-8.
H. M. P. de La Martiniere, Morocco, journeys in the kingdom of Fez and to the court of Mulai Hassan, with itineraries constructed by the author and a Bibliography of Morocco from 1844—1887, Whittaker & Co. 1889
L. De Chenier, The present state of the empire of Morocco, The history of the dynasties since Edris, Johnson Reprint Corp. 1788
Abû Hasûn `Alî est le frère de Mohammed al-Burtuqâlî d’après Charles-André Julien, Histoire de l’Afrique du Nord, des origines à 1830, Éd. originale 1931, rééd. Payot, Paris, 1994, ISBN 978-2-228-88789-2, p. 569.


== Արտաքին հղումներ ==
Mapa que muestra el Reino de Fez ca. 1500
de Tordesillas(չաշխատող հղում)
Hostkingdom
Euratlas
Riadattarine
La expulsión de los judíos
Alhambra
Ibn Jaldun Archived 2011-09-15 at the Wayback Machine.
Gallica
Ecomony of Bruges
El Quijote
Jean-Leon l’Africain. Description de l’Afrique
Hukam.net
Ֆոռլի-Չեզենա

Ֆոռլի-Չեզենա (իտալերեն՝ Provincia di Forlì-Cesena), գավառ Իտալիայի Էմիլիա Ռոմանիա մարզում։ Մայրաքաղաքը Ֆորլին է։ Գավառը զբաղեցնում է 2,377 կմ2 տարածք, բնակչությունը կազմում է 398,322 մարդ (2012 թ.)։ Գավառն ունի 30 կոմունա։ Հիմնական կոմունաները հետևյալներն են `


== Հարևան գավառներ ==
(ժամացույցի սլաքի պտտման ուղղությամբ)

Ռավեննա
Ռիմինի
Արեցո
Ֆլորենցիա


== Ծանոթագրություններ ==
Տատյանա Դենիսովա

Տատյանա Վիկտորովնա Դենիսովա (ուկրաիներեն՝ Тетя́на Ві́кторівна Дени́сова, փետրվարի 11, 1980(1980-02-11), Կալինինգրադի մարզ, ՌԽՖՍՀ, ԽՍՀՄ), ուկրաինացի խորեոգրաֆ, «JB ballet» խմբի հիմնադիր-տնօրեն, Գերմանիա, որտեղ պարում են միայն Ուկրաինացի մասնակիցները։ Ուկրաինայի «Танцюють всі!» «Պարում են բոլորը» ծրագրի ժյուրիի անդամ։ Ապրում է Քյոլնում, Գերմանիա։


== Կենսագրություն ==
Տատյանա Դենիսովան ծնվել է Կալինինգրադի մարզում, նավաստիի և մանկապարտեզի դաստիարակի ընտանիքում։ Երկու տարեկանում տեղափոխվել է Սևաստոպոլ, նրա հոր աշխատանքի պատճառով։ Տատյանան զբաղվել է մարմնամարզությամբ։ 10 տարեկանից սկսեց զբաղվել պարով։ Հետևաբար, անցնելով ընտրությունը (30 մարդկանց միջև), մտավ Լենինգրադի Պարարվեստի Դպրոց սովորելու։ Սակայն ընտանեկան հիմնախնդիրների պատճառով, չի ավարտել Լենինգրադի Պարարվեստի Դպրոցը։ Ավելի ուշ աշխատել է КНУКіМ-ում, որտեղ հավաքել է իր սեփական խումբը, որտեղ եղել է խմբի խորեոգրաֆ և պարուհի։ Այդ ժամանակ նա եղել է 21 տարեկան։
Շուրջ 3 տարի աշխատել է Կիևում որպես բալետի խորեոգրաֆ։ Դրան զուգահեռ, դասավանդել է կիևյան էստրադային-կրկեսային քոլեջում։ Հենց այստեղ են նրան նկատել օտարերկյա գործակալները և երկար ժամանակ նրան աշխատանք են առաջարկել։ Վերջապես, Տատյանան համաձայնվում է, և տեղափոխվում Գերմանիա։ Մայիսի 18-ին, 2011 թվականին ամուսնացել է Ալեքսանդր Կրիվոշապկոի հետ, սակայն հետո ամուսնալուծվել են։ 2009 թվականից մասնակցել է ուկրաինական պարային «Танцюють всі!» «Պարում են բոլորը»-2 նախագծին որպես խորեոգրաֆ և ժյուրի։ 2010 թվականից եղել  է նախագծի ժյուրիի անդամ։


== Նշումներ ==


== Տատյանա Դենիսովան էջերում ==
Տատյանա Դենիսովա կենսագրությունը, նկարներ և այլն
Քաղոց

Քաղոց, Հայկյան տոմարի հինգերորդ ամիսն է, ունեցել է 30 օր, սկսվել է դեկտեմբերի 9-ին և վերջացել հունվարի 7-ին։


== Անվան ծագում ==
Ըստ Հովհաննես Սարկավագի կազմա անշարժ տոմարի, քաղոցը տևել է դեկտեմբերի 9-ից մինչև հունվարի 7-ը։ Անանիա Շիրակացին և Հովհաննես Իմաստասերը նշում են, որ քաղոցը Հայկ Նահապետի որդիներից մեկի անունն էր։ Ֆրանսիացի գիտնական Ե. Դյուլորիեն և հայագետ Քերովբե Պատկանյանը քաղոց ամսանունը բխեցնում են «քաղել» բայից։ Հրաչյա Աճառյանը և Ստեփան Մալխասյանը այս բառը ստուգաբանում էին կապելով «քաղ» (արու այծ) բառի հետ և բացատրում որպես կենդանիների զուգավորման ամիս։ Արդի գիտնականների մեծ մասը, ըստ պատմաբանա Ռաֆայել Համբարձումյանի, ավելի հավանական է համարում վերջին մեկնությունը։


== Անվան սկզբունք ==
Այս անունը կապված է քաղել բայի հետ։ Ըստ Հրաչյա Աճառյանի, Քաղոցը կազմված է «անասնոց խառքն» բառերից (քաղ նշանակում է տոխազ, արու այծ) և կապված է անասունների զուգավորման ամսի հետ։


== Ծանոթագրություններ ==
Ալբանիայի քաղաքների ցանկ

Ստորև ներկայացվում է Ալբանիայի քաղաքների ցանկը, որոնք այդ կարգավիճակն ստացել են Վիճակագրության ինստիտուտի (Insituti i Statistikës) կողմից։ Ալբանիայի մայրաքաղաքն ու ամենամեծ քաղաքը Տիրանան է, որ նաև երկրի տնտեսական կենտրոնն է։ Ալբանիայի երկրորդ քաղաքն ու գլխավոր նավահանգիստը Դուրեսն է։


== Ծանոթագրություններ ==


== Արտաքին հղումներ ==
Information on all major Albanian cities
Ռուսկայա Պոլյանայի շրջան

Ռուսկայա Պոլյանայի շրջան (ռուս.՝ Русско-Полянский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1935 թվականին։ Վարչական կենտրոնը՝ Ռուսկայա Պոլյանա։


== Աշխարհագրություն ==
Շրջանի տարածքի մակերեսը կազմում է 3300 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21989 մարդ։ Բնակչության խտությունը կազմում էր 6,66 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սենտրու դու Գիլիերմի

Սենտրու դու Գիլիերմի (պորտ.՝ Centro do Guilherme), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 7052 մարդ՝ 2006 թվականի տվյալներով։ Գրավում է 1 074,039 կմ² տարածք։ Բնակչության խտությունը՝ 6,6 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 12.474.897,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.879,03 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,484 (տվյալները ՄԱԿ-ի զարգացման ծրագրի)։
Ու արտաքին հոլովում

«Ու» արտաքին հոլովում, ժամանակակից հայերենի հոլովումներից։
Ժամանակակից հայերենում «Ու» արտաքին հոլովման պատկանում են «Ի» ձայնավորով վերջացող բառերը, որոնց թեք հոլովներում «Ի» վերջնահնչյունը փոխարինվում է «Ի» հոլովիչով (գինի, այգի, պատանի)։ Բացառություն են կազմում ձի բառը, որի թեք հոլովներում «Ի» վերջնահնչյունը պահպանվում է՝ ձիու։
«Ու» արտաքին հոլովման են պատկանում նաև մարդ, ամուսին, անկողին, աստված բառերը (մարդու, անկողնու, ամուսնու, աստծու)։
Ժամանակակից հայերենում անորոշ դերբայը ենթարկվում է «Ու» արտաքին հոլովման, օրինակ՝ գրելու, կանչելու և այլն։


== Ծանոթագրություններ ==


== Գրականություն ==
Մ. Ասատրյան, Ժամանակակից հայոց լեզու, Ձևաբանություն, Երևան, 2002։
Սառեցում

Սառեցում, նյութի ջերմաստիճանի իջեցումը նրանից ջերմություն կորզելու միջոցով։ Սառեցումն իրականացնում են բնական ջերմափոխանակման կամ հակադարձ թերմոդինամիկական (սառնարանային) ցիկլի օգտագործմամբ, որը հնարավոր է դարձնում ցածր ջերմաստիճան ունեցող միջավայրից ջերմությունը փոխանցել ավելի բարձր ջերմաստիճան ունեցողին՝ ի հաշիվ ծախսված մեխանիկական աշխատանքի, ջերմային կամ էլեկտրական էներգիայի։ Այդ սկզբունքով են աշխատում սառնարանային մեքենաները և սառնարանային տեղակայանքները, որոնցում որպես սառնարանային հեղուկներ օգտագործվում են ամոնիակը, ֆրեոնները (CF2C12, CF4, CHF3, C2H3F3 և այլն), պրոպան-պրոպիլենային խառնուրդները են։ Խոր սառեցման (—100 °C-ից ցածր) համար կիրառում են ճնշման տակ գտնվող գազի իզոէնթալպիական և իզոէնտրոպիական ընդարձակումը։


== Տես նաև ==
Խոր սառեցում
Միրոսլավ Կրալևիչ

Միրոսլավ Կրալևիչ (սերբախորվաթ․՝ Miroslav Kraljević, դեկտեմբերի 14, 1885(1885-12-14)[…], Գոսպիչ, Խորվաթիա - ապրիլի 16, 1913(1913-04-16), Զագրեբ, Խորվաթիա), խորվաթ նկարիչ, գրաֆիկ, քանդակագործ


=== Կենսագրություն ===
Միրոսլավ Կրալևիչը ծնվել է 1885 թվականին Գոսպիչում։ Դպրոցական կրթություն ստացել է Զագրեբում և հարազատ Գոսպիչում։ Մանկության և պատանեկության տարիներին հրապուրվել է ոչ միայն գեղանկաչությամբ, այլև երաժշտությամբ ու պոեզիայով։ 1904 թվականին պատանին տեղափոխվել է Վիեննա, որտեղ ուսումնասիրել է իրավաբանություն և նկարչության մասնավոր դասեր է վերցրել։ 1906 թվականի աշնանը Մյունխենում ընդունվել է Մորից Հեյմանի՝ նկարչության մասնավոր դպրոց (Հեյմանն այն ժամանակ Ավստրիայում հայտնի գրաֆիկ էր), իսկ վեց ամիս անց՝ Մյունխենի գեղարվեստի ակադեմիա, որն այն ժամանակ լավագույններից մեկն էր Եվրոպայում։ Այստեղ նա 1907-1910 թվականներին սովորել է հետագայում հայտնի դարձած խորվաթ վարպետների՝ Յոսիպ Ռաչիչի, Օսկար Հերմանի և Վլադիմիր բեկիչի հետ։ Մյունխենում այդ ժամանակ լայն տարածում ունեին գեղանկարչական ամենատարբեր ոճեր՝ ռեալիզմ, սիմվոլիզմ, պոստիմպրեսիոնիզմ, յուգենդշտիլ։
Ուսումն ավարտելուց հետո նկարիչը վերադարձել է Խորվաթիա, իսկ 1910 թվականին, ինչպես նաև 1911 թվականի մեծ մասն ընտանիքի հետ անցկացրել Պոժեգա քաղաքում։ Այս շրջանը Միրոսլավ Կրալևիչի ստեղծագործական կյանքի ամենից բեղմնավոր շրջանն է։ Բացի հայտնի «Ինքնադիմանկար շան հետ» նկարից՝ նա ստեծել է նատյուրմորտներ, դիմանկարներ, պլակատներ, կերտել է քանդակներ, բրոնզե տարբեր իրեր։ 1911 թվականին նկարիչը մեկնել է Փարիզ, որտեղ ընդունվել է Գրանդ Շոմեր ակադեմիա։ Այստեղ են ստեղծվել նրա լավագույն ստեղծագործությունները, որոնք նվիրված են փարիզյան կյանքին և կենցաղին։ Այստեղ նկարիչը գտնվել է Պոլ Սեզանի և Էդուարդ Մանեի աշխատանքների ազդեցության տակ։ Փարիզում հայտնաբերվել է, որ Կրալևիչը հիվանդ է թոքախտով։ Մեկ տարի ապրելով Ֆրանսիայի մայրաքաղաքում՝ խորվաթ նկարիչը վերադարձել է Պոժեգա։ 1912 թվականի աշնանը նա մեկնել է Զագրեբ, որտեղ կայացել է նրա անհատական առաջին ցուցահանդեսը, որը ռետրո բնույթ էր կրում։ Այնուհետև Միրոսլավ Կրալևիչը այդ քաղաքում արվեստանոց է վարձել՝ ծրագրելով այնտեղ աշխատել մինչև 1913 թվականի դեկտեմբերը։ Սակայն հիբանդության սրացումը նկարչին ստիպել է բուժման մեկնել Բերստովկ։ Երկու ամիս անց նա լքել է առողջարանը և վերադարձել Զագրեբ, որտեղ էլ երկու շաբաթ անց մահացել է։


== Ստեղծագործություն ==
Միրոսլավ Կրալևիչը իր նկարները ստեղծել է ամենատարբեր ոճերով՝ իմպրեսիոնիզմ, պուանտիլիզմ, էքսպրեսիոնիզմ։ Ստեղծել է դիմանկարներ, բնանկարներ, նատյուրմորտներ, պատկերել է կենդանիներ։ Հայտնի են նրա գրոտեսկային ու էրոտիկ բնույթի նկարները՝ Օբրի Բյորդսլեյի ոճով, տարվել է նաև քանդակագործությամբ։ Չորս նկարիչներից բաղկացած այսպես կոչված «Մյունխենյան խմբակից» է սկսվում խորվաթական մոդեռնը՝ որպես գեղարվեստական ուղղություն։
1942 թվականին Միրոսլավ Կրալևիչի աշխատանքները ներկայացվել են Վենետիկի Բիենալեում։


== Ծանոթագրություններ ==


== Գրականություն ==
Horvat Pintarić, Vera. Miroslav Kraljević, Zagreb: Globus, 1985. ISBN 86-343-0095-1
Տիգրան Թաբիբյան

Տիգրան Թորոսի Թաբիբյան (13 դեկտեմբերի, 1858, Կեսարիա, Անկարայի նահանգ - ?), հայ բժիշկ։


== Կենսագրություն ==
Ծնվել է 1858 թվականի դեկտեմբերի 13-ին Անկարայի նահանգի Կեսարիայի գավառի կենտրոն Կեսարիա քաղաքում։ Նախնական ուսումն ստացել է Կեսարիայի Ավետիսականաց վարժարանում։ Ավարտել է ամերիկացի միսիոներների Այնթապի Կենտրոնական Թուրքիայի քոլեջի բժշկական բաժինը։ Այնուհետև մեկնել է ԱՄՆ և ուսանել Վերմոնտի բժշկական համալսարանում։ 1890 թվականին ուսումն ավարտելով՝ վերադարձել է ծննդավայր։ Կարճ ժամանակ Կեսարիայում մնալուց հետո նշանակվել է Անկարայի քաղաքապետարանի բժիշկ։ Բացի այս պաշտոնից, դարձել է նահանգապետ Աբեդին փաշայի ընտանեկան բժիշկն ու բարեկամը։ Փաշայի միջնորդության շնորհիվ խափանել է Անկարայի հայերի՝ Յըլդըզից հրահանգված ջարդը, ինչի պատճառով փաշան պաշտոնանկ է արվել։ Մեծ դեր է կատարել Գաղատիայի (Անկարա) դատավարության հարցում։ Երբ ձերբակալվածներ պրոֆ. Թումայանը և Հայայանը բերվել են Անկարա, նրանց մարմինները ամբողջովին ծածկված են եղել ոստիկանների խարազաններից առաջացած կապտուկներով։ Ձեռքերի և ոտքերի երկաթյա շղթաները, քայքայելով փափուկ հյուսվածքները, հասել էին ոսկորներին, ինչից վերջույթների գանգրենայի վտանգ էր առաջացել։ Բժիշկը Աբեդին փաշայի հրամանով նրանց վերքերը բուժելու և բանտի պարտեզում նրանց ազատ շրջելու թույլտվություն է ստացել։ Բժշկի խնդրանքին ի պատասխան՝ փաշան խոստացել է ամեն ինչ անել բանտարկյալների կյանքը փրկելու համար։ Սակայն Պատերազմական ատյանը նրանց դատապարտել է մահվան։
1895 թվականին ԱՄՆ կառավարությունը բժշկին նշանակել է Գաղատիայի պատվո հյուպատոս, սակայն սուլթան Աբդուլ Համիդ II-ը մերժել է այդ նշանակումը՝ հաշվի առնելով նրա հայկական ինքնությունը։ 1895 թվականից սկսած բժիշկը Անատոլիայի զանազան կողմերից ստացած հարստահարությունների և ջարդերի տեղեկագրերը կանոնավոր ձևով հանձնել է եվրոպական երկրների հյուպատոսներին։ Բժշկի միջնորդությամբ Անկարայի հայերի ջարդը չիրականացնելու պատճառով Աբեդին փաշան պաշտոնանկ է արվել, ինչը վտանգել է նաև բժշկի դիրքը։ Այդ պատճառով բժիշկը տեղափոխվել է Կ. Պոլիս և զբաղվել միայն բժշկությամբ։
1914 թվականին՝ Առաջին համաշխարհային պատերազմի ժամանակ զորակոչվել է օսմանյան բանակ և Կ. Պոլսի զինվորական հիվանդանոցում բժիշկ ծառայել՝ հարյուրապետի աստիճանով։ 1915 թվականին Ամասիայում, տեղի կառավարիչի հրամանով դաժանորեն սպանվել է բժշկի կրտսեր եղբայրը՝ բժիշկ Հայկազուն Թաբիբյանը։
1918 թվականին՝ պատերազմի ավարտից հետո բժիշկ Տիգրանը դատական գործ է հարուցել եղբոր սպանության
համար և հասել նրան, որ Պատերազմական ատյանը 1920 թվականին մահվան է դատապարտել Ամասիայի ոճրագործ կառավարիչին, սակայն դատավճիռը չի գործադրվել։ Դրանից հետո բժիշկ Տիգրանը մահափորձի է ենթարկվել,
որից հրաշքով է փրկվել։ Այդ դեպքը վերջնականապես հուսալքել է բժշկին և նա մեկնել է ԱՄՆ։ 1937 թվականի դրությամբ բնակվում էր ԱՄՆ-ում։


== Գրականություն ==
Ալպօյաճեան Արշակ, Պատմութիւն հայ Կեսարիոյ, Բ. հատոր, Գահիրէ, 1937։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Ամերիկյան ագավա

Ամերիկյան ագավա, պերճածաղիկ (լատ.՝ Agāve americāna)՝ բույս,  Ծնեբեկազգիների ընտանիքի Ագավայինների ենթաընտանիքի Ագավա ցեղին պատկանող տեսակ։


== Մորֆոլոգիա ==
Ամերիկյան ագավան բազմամյա բույս է՝ հյութալի, սրածայր կանաչ տերևներով։ Տերևների երկայնքով դասավորված են փոքրիկ փշիկներ։ Հյութալի, հաստ տերևները երկար ժամանակ պահում են խոնավությունը։ Ամերիկյան ագավան ունի դեղնականաչավուն, գեղեցիկ ծաղիկներ։ Բազմանում է սերմերով ու կտրոններով։ Կախված աճեցնելու պայմաններից՝ բույսն ունենում է տարբեր չափեր։


== Աճեցում ==
Ամերիկյան ագավան աճեցնում են ինչպես  այգում, այնպես էլ՝ սենյակային պայմաններում։ Այն օգտագործում են թե՛ կոմետիկայի մեջ, թե՛ ծաղկային կոմպոզիցիաներ ստանալու համար։
Սենյակային պայմաններում աճեցնելու դեպքում պետք է հաշվի առնել հետևյալ կանոնները․

լուսավորությունը պետք է պայծառ լինի, ջերմասեր է, անհրաժեշտ է 10-20°С ջերմություն, աշնանը և  ձմռանը պետք է բույսը պահել չոր և զով տեղում՝ 6—8°С-ում,
չպետք է շատ ջրել, հատկապես ձմռանը ,
հողը պետք է լինի տորֆ, հող և ավազ՝ 1։2։1 հարաբերությամբ։


== Աշխարհագրական տարածվածություն ==
Ամերիկյան ագավան լայնորեն տարածված է Հյուսիսային Ամերիկայում՝ հատկապես Մեքսիկայի լեռնային անապատներում։


== Հղումներ ==


== Գրականություն ==
Александрова М. С., Крестникова А. Д. Озеленение балконов: справочное пособие. — М., 1991.
Նովայա Կովալյովկա (գյուղ, Դոբրովելիչկովի շրջան)

Նովայա Կովալյովկա (ուկրաիներեն՝ Нова Ковалівка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Նովայա Կովալյովկա գյուղում բնակվում էր 40 մարդ։ Բնակավայրը զբաղեցնում է 0,518 կմ² տարածք։ Բնակչության խտությունը կազմում էր 77,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դենդիլ

Դենդիլ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Թոնուսի գավառակում։


== Պատմություն ==
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 300 տուն՝ 2500 հայ բնակչով։


== Պատմամշակութային կառույցներ ==
Դենդիլն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բել (գյուղ, Ռուդնյանսկի շրջան)

Անվան այլ կիրառումների համար տե՛ս՝ Բել (այլ կիրառումներ)Բել (ռուս.՝ Бель), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրասպինեդո

Տրասպինեդո (իսպ.՝ Traspinedo), բնակավայր և մունիցիպալիտետ Իսպանիայում։ Մտնում է Վալյադոլիդ պրովինցիայի Կաստիլիա և Լեոն ինքնավար համայնքի կազմի մեջ։ Մունիցիպալիտետը գտնվում է Տեռռա դե Պինառես շրջանի կազմում։ Տարածքը զբաղեցնում է 26,43 կմ²։ Բնակչությունը 1032 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 26 կմ։


== Արտաքին հղումներ ==
Պաշտոնական կայք
(4978) Սեյց

(4978) Սեյց (անգլ.՝ Seitz), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,627597 ա. մ., առավելագույնը մոտենում է 2,0669 ա. մ. հեռավորության վրա և հեռանում 3,1883 ա. մ.։ Արեգակի շուրջ մեկ ամբողջական պտույտ է կատարում 1555,74 երկրային օրվա ընթացքում, իր ուղեծրով շարժվելով միջինում 0,231401 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4978) Սեյց աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տնտեսական մոդելավորում

Տնտեսական մոդելավորում , ուսումնասիրվող (կամ կառավարվող) օբյեկտի վերացական մոդելի կառուցման միջոցով տնտեսական համակարգերի հետազոտման մեթոդ։ Ենթադրում է օբյեկտի ուսումնասիրություն, մոդելի կառուցում և փորձարարական կամ տեսական վերլուծություն։ Արդյունքում ստացվում են հետազոտվող օբյեկտի մասին քանակական և որակական տվյալներ։ Տնտեսական համակարգերի մաթեմատիկական մոդելի և կիբեռնետիկական մոդելների միջոցով հետազոտվում են այդ համակարգերի գործունեության սկզբունքները, կատարվում է տեսական դրույթների ստուգում և ճշգրտում ըստ որոշակի չափանիշի՝

զարգացման տարբերակների հնարավոր բազմություններից լավագույնի ընտրություն
տնտեսական համակարգի կառուցվածքի, զարգացման դինամիկայի, կայունության, մակրոէկոնոմիկայի պարամետրերի հարաբերակցության
արժեքային ցուցանիշների որոշում և այլն։Տնտեսական համակարգերի օպտիմալ կառավարման խնդիրները լուծելիս այս մեթոդով որոշվում են աշխատանքային, նյութական, բնական ռեսուրսների չափերը, ինչպես նաև գիտատեխնիկական առաջընթացի մակարդակը բնութագրող պայմանները՝ ժամանակի յուրաքանչյուր պահի համար։ Մոդելավորման միջոցով պլանի օպտիմալացումը ապահովում է տնտեսական զգալի արդյունք։ էկոնոմիկական մոդելավորման արդյունավետությունը որոշվում է օբյեկտի մասին ելակետային դրույթների գիտական հիմնավորվածությամբ, ինչպես նաև դրա էական բնութագիրը հետազոտողի կողմից առանձնացնելու հմտությամբ։ Էկոնոմիկական բարդ համակարգերի հետազոտության համար օգտագործվում են առավելապես մաթեմատիկական մոդելներ։ Տնտեսամաթեմատիկական մոդելները լինում են 2 տեսակի՝ կառուցվածքային և ֆունկցիոնալ։ Կառուցվածքային տնտեսամաթեմատիկական մոդելները նախատեսում են իրական համակարգի և տարրերի միջև կապերի հետազոտման համար։ Ֆունկցիոնալ տնտեսամաթեմատիկական մոդելները նախատեսում են տարբեր իրավիճակներում համակարգի վարքի ուսումնասիրության համար։
Տնտեսական մոդելավորման փուլերն են՝

Խնդրի դրվածք- այս փուլում որոշվում են հետազոտության նպատակները։
Մոդելի կառուցում- սկզբում կառուցվում են նախնական մոդել, այնուհետև ցիկլիկ ձևով ճշգրտվում է այդ մոդելը։
Մոդելի հետազոտում- այս փուլում դրվում են որոշակի խնդիրներ, որոնք լուծելով կատարվում է մոդելի հետազոտություն և տեղեկատվության ստացում. խնդրի լուծման համար օգտագործվում են մաթեմատիկական հայտնի անալիտիկ կամ թվային մեթոդներից, կամ էլ մշակում են նշված տիպի նոր մեթոդներ։
Ստացված տեղեկատվության տարածում իրական համակարգի վրա։
Նուվիոն է Կատիյոն

Նուվիոն է Կատիյոն, (ֆր.՝ Nouvion-et-Catillon), համայնք Ֆրանսիայում, որը գտնվում է Պիկարդիա մարզում՝ Էնա գավառում։ Մտնում է Մարլ կանտոնի մեջ։ Համայնքի շրջանը Լանն է։
Համայնքի INSEE ծածկագիրն է՝ 02559:


== Բնակչություն ==
Համայնքի բնակչությունը ըստ 2010 թվականի տվյալների կազմում է 535 մարդ։


== Տնտեսություն ==
2010 թվականին 342 մարդկանցից (15-64 տարեկան) 250-ը եղել են տնտեսապես ակտիվ, 92-ը եղել են՝ ոչ ակտիվ (ակտիվության ցուցանիշ 73,1 %, 1999 թվականին եղել է 64,3 %)։ 250 ակտիվ բնակիչներից 206 մարդ աշխատել է (115 տղամարդ և 91 կին), գործազուրկների թիվը կազմել է 44 մարդ (21 տղամարդ և 23 կին)։ 92 ոչ ակտիվ բնակիչներից 21-ը եղել է կամ աշակերտ կամ էլ ուսանող, 33-ը եղել են թոշակառու, 38-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Նուվիոն է Կատիյոն (ֆր.)
Ստարիցի (գյուղ, Գատչինսկի շրջան)

Ստարիցի (ռուս.՝ Старицы), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 44 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միքայել Ռոզենբաում

Միքայել Օուեն Ռոզենբաում (անգլ.՝ Michael Rosenbaum, հուլիսի 11, 1972(1972-07-11), Oceanside, Նասաու շրջան, Նյու Յորք, ԱՄՆ),  ամերիկացի դերասան։ Հիմնականում հայտնի է «Սմոլվիլի գաղտնիքը» հեռուստասերիալում կատարած Լեքս Լյուտորի դերով։


== Կենսագրություն ==
Ռոզենբաումը ծնվել է հրեաների ընտանիքում Օուշենսայդ քաղաքում (Նյու Յորք նահանգ), բայց հասակ է առել Նյուբորգ քաղաքում (Ինդիանա նահանգ)։ Սովորել է տեղի դպրոցում և Հյուսիսային Կենտուկիի Համալսարանում։ Ստացել է բակալավրի աստիճան թատրոնի արվեստի և կապի միջոցների բնագվառներում։ Դեռ դպրոցական և ուսանողական շրջանում մասնակցել է ինքնագործ ներկայացումներում, որտեղ և ստացել է առաջին դերասանական փորձը։ Համալսարանը ավարտելուց հետո հաստատվել է Նյու Յորքում և սկսել իր դերասանական կարիերան։


== Ֆիլմագրություն ==


=== Ֆիլմեր ===
2011 Հանճարեղ հայրիկ (ֆիլմ) (Էդդի)
2008 Shear Love A short film
2005 Մարդագայլ (Կայլ)
2002 Մենամարտ (Դեննի)
2001 Քաղցր նոյեմբեր (Բրենդոն/ Բրենդի)
1998 Քաղաքի լեգենդները (Պարկեր Ռայլի)
1997 Կեսգիշերին բարու և չարի այգում (Ջորջ Թակեր)


=== Սերիալներ ===
2015—2016 Ինքնակոչը (Բադդի Դոբբս)
2011—2012 Լավագույն պահակախումբը (Դատչ Նիլբոգ)
2001—2011 Սմոլվիլի գաղտնիքը (Լեքս Լյուտորի)
125 սերիայի՝ անվանված «Freak» ռեժիսորություն է արել


=== Մուլտֆիլմեր ===
2012 Justice League: Doom (Flash)
2005 Teen Titans (Kid Flash)
2000—2005 Jackie Chan Adventures (Драго)
2000—2004 Static Shock
2001—2002 The Zeta Project (Agent West)
2004—2006 Justice League Unlimited (Wally West, Deadshot, Ghoul и Doctor Polaris)
2001—2004 Արդարության լիգա (Wally West и Deadshot)
1999—2001 Batman Beyond (various characters)


=== Խաղեր ===
Lollipop Chainsaw (2012) — Nick Carlyle
Dark Sector (2008) — Hayden Tenno
Yakuza (2006) — Akira Nishiki
Gladius (2003) — Valens


== Մրցանակներ և նոմինացիաներ ==
Ներկայում ունի 4 մրցանակ և 11 նոմինացիա։


=== Մրցանակներ ===
2002 – «Սմոլվիլի գաղտնիքը» հեռուստասերիալում կատարած լավագույն երկրորդական պլանի դերի համար


=== Նոմինացիաներ ===
2003 – «Սմոլվիլի գաղտնիքը» հեռուստասերիալում կատարած լավագույն երկրորդական պլանի դերի համար
2004 – «Սմոլվիլի գաղտնիքը» հեռուստասերիալում կատարած լավագույն երկրորդական պլանի դերի համար
2005 – «Սմոլվիլի գաղտնիքը» հեռուստասերիալում կատարած լավագույն երկրորդական պլանի դերի համար
2006 – «Սմոլվիլի գաղտնիքը» հեռուստասերիալում կատարած լավագույն երկրորդական պլանի դերի համար


== Ծանոթագրություններ ==
Աստերոիդների ցանկ (154801-154900)

Աստերոիդների ցանկ (154701-154800)  • Աստերոիդների ցանկ  • Աստերոիդների ցանկ (154901-155000)
 Աստերոիդների ցանկ (154701-154800)  • Աստերոիդների ցանկ  • Աստերոիդների ցանկ (154901-155000)
Վիգուրինա Պոլյանա

Վիգուրինա Պոլյանա (ռուս.՝ Вигурина Поляна), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թերոն Էջերթոն

Թերոն Դևիդ Էջերտոն (անգլ.՝ Taron David Egerton; նոյեմբերի 10, 1989(1989-11-10), Birkenhead, Անգլիա), անգլիական ծագումով ուելսցի դերասան։ Կատարել է Դենիս «Էսբո» Սևերսի դերը բրիտանական «Ծուխ» հեռուստասերիալում։ Իսկ ավելի հայտնի դարձել է «Kingsman։ Գաղտնի ծառայություն» ֆիլմի շնորհիվ, որտեղ խաղացել է Գերի «Էգսի» Անվինի դերը։ 2016 թ.  նկարահանվել է   «Էդդի «Արծիվը»  ֆիլմում Հյու Ջեքման հետ միասին։
2019 -ին  մարմնավորել է  Էլթոն Ջոն-ին  Ռոքեթմեն ֆիլմում։ Այս դերը նրան բերել է միջազգային ճանաչում և « Ոսկե գլոբուս»-ի  մրցանակ «Լավագույն դերասան (կատակերգություն/մյուզիքլ)»  անվանակարգում։


== Ծանոթագրություններ ==


== Արտաքին հղումներ ==
Taron Egerton Internet Movie Database կայքում
Տոկշակի

Տոկշակի (ռուս.՝ Токшаки), գետ Ռուսաստանում, հոսում է Բուրյաթիա հանրապետությունում։ Գետաբերանը տեղակայված է Բայկալ գետի ափում։ Գետի երկարությունը 3,2 կմ է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զարա (Ամասիայի գավառ)

Զարա, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
100

Անվան այլ կիրառումների համար տե՛ս՝ 100 (այլ կիրառումներ)100 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 100 թվականն է, 
100-րդ տարին I դարի։


== Դեպքեր ==


== Ծնունդներ ==


== Մահեր ==
Քերե

Քերե (վրաց.՝ ქერე), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 840 մետր բարձրության վրա։ Շրջկենտրոն Գորիից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 709 մարդ։


== Ծանոթագրություններ ==
Safe and Sound

«Safe and Sound», ամերիկյան Capital Cities ինդի փոփ դուետի երգն է։ Այն որպես սինգլ թողարկվել է 2011 թվականի հունվարի 6-ին և ընդգրկվել է դուետի դեբյուտային՝ «Capital Cities» (2011) մինի ալբոմում, իսկ ավելի ուշ նաև որպես գլխավոր սինգլ ընդգրկվել է նրանց «In a Tidal Wave of Mystery» (2013) կոչվող դեբյուտային ստուդիական ալբոմում։ Երգի հեղինակները և պրոդյուսերներն են դուետի անդամներ Ռայան Մերչանտի և Սեպուհ Սիմոնյանի կողմից։


== Նախապատմություն ==
«Safe and Sound»-ը սինտփոփ և դանս փոփ ժանրերի երգ է, որը գրվել է դուետի անդամներ Ռայան Մերչանտի և Սեպուհ Սիմոնյանի կողմից։ Երգի պրոդյուսերը նույնպես նրանք են։ Երգը ձայնագրվել է 2010 թվականին և որպես սինգլ թողարկվել է 2011 թվականի հունվարի 6-ին։ Երգը ընդգրկվել դուետի դեբյուտային՝ «Capital Cities» մինի ալբոմում, որը թողարկվել է 2011 թվականի հունիսին։ Որոշ ժամանակ անց դուետը սկսում է աշխատել իր «In a Tidal Wave of Mystery» անվանումը կրող դեբյուտային ստուդիական ալբոմի վրա, և այնուհետև որոշում է «Safe and Sound» երգը ընտրել որպես ալբոմի գլխավոր սինգլ։ «In a Tidal Wave of Mystery» ալբոմը թողարկվում է 2013 թվականի հունիսի 4-ին։


== Տեսահոլովակ ==

Երգը երեք տեսահոլովակ։ Առաջին երկու տեսահոլովակները թողարկվել են 2011 թվականի փետրվարի 24-ին և հոկտեմբերի 31-ին։ Երրորդ տեսահոլովակը, որի ռեժիսորն է Գրեյդի Հոլը, նկարահանվել է «Լոս Անջելես» թատրոնում և թողարկվել է 2013 թվականի ապրիլի 25-ին։ Այն ռետրո և ժամանակակից ոճի մեջ է։ Տեսահոլովակը 2013 թվականի օգոստոսին ստացել է «Լավագույն վիզուալ էֆեկտներ» մրցանակը MTV երաժշտական տեսահոլովակի մրցանակաբաշխություն 2013-ում, իսկ հաջորդ տարվա հունվարին նաև առաջադրվել է Գրեմմիի 56-րդ ամենամյա մրցանակաբաշխության «Լավագույն երաժշտական տեսահոլովակ» անվանակարգում։


== Մրցանակներ և առաջադրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի պաշտոնական տեսահոլովակը ՅուԹյուբում
Մասիս Ամադյան

Մասիս Գարեգինի Ամատյան (հուլիսի 26, 1932(1932-07-26), Փարիզ), հայ  հոգեբույժ։ Բժշկական գիտությունների դոկտոր (1984):
Բժշկական գիտությունների դոկտոր, պրոֆեսոր Գարեգին Ամատյանի որդին։


== Կենսագրություն ==
Գարեգին Ամատյանը ծնվել է 1932 թվականին Փարիզում։ 1957 թվականին ավարտել է Երևանի բժշկական ինստիտուտը։ 1964-1970 թվականներին եղել է ՀԽՍՀ ԳԱ Նուրբ օրգանական քիմիայի ինստիտուտի դեղաբան, կենսաքիմիայի գիտական խմբի ղեկավար, 1971-1984 թվականներին` Երևանի բժշկական ինստիտուտի հոգեբուժության ամբիոնի հիմնախնդրային լաբորատորիայի ավագ գիտաշխատող, 1984-1994 թվականներին՝ ճառագայթային բժշկագիտության և այրվածքների գիտական կենտրոնի կենսաքիմիայի լաբորատորիայի վարիչ, 1994-1997 թվականներին` Նուրբ օրգանական քիմիայի ինստիտուտի առաջատար գիտաշխատող։ 1997 թվականից բնակվում է Տորոնտոյում։
Աշխատանքները վերաբերում են գլխուղեղի կենսաքիմիային, Էպիլեպսիայի ժառանգական նախատրամադրվածության կլինիկակենսաբանական առանձնահատկություններին։ Ստացել է ճառագայթային ախտահարումների կանխարգելման և բուժման նոր պատրաստուկ (գրանցվել է 1998 թվականին, ՌԴ-ում)։


== Ծանոթագրություններ ==
Պատ (շինություն)

Պատ, ուղղահայաց պարսպող շինվածք, որը բաժանում է տարածությունը իրեն շրջապատող տարածքից կամ հարևան տարածությունից։
Շենքի պատ, շենքի պահող կամ պարսպող տարրը։ Կառուցվածքի տեսանկյունից արտաքին պատերը կարող են լինել մեկանգամյա կամ համալիր կառույցներ։
Պատի կառույցների կարևոր մասն է ջերմաստիճանը ցածրացնող միացման հատվածները։


== Պատերի դասակարգում ==


=== Կառուցվածքային սխեմայից կախված ===
Պատերն ըստ կառուցվածքի լինում են.

Կրող` բացի իրենց սեփական ծանրությունից` կրում են նաև ծածկույթի, վերին շերտի ծանրությունը,
Ինքնակրող` կրում են միայն իրենց սեփական ծանրությունը,
Չկրող (այդ թվում և կախովի)` կրում են միայն իրենց սեփական ծանրությունը 6 մետրից քիչ բարձրություն ունեցող մեկ հարկի չափով, ավելի բարձր հարկի դեպքում այդ պատը կդասվի արդեն ինքնակրող տեսակին,
Միջնորմ` միջին պատեր, որոնք կրում են միայն իրենց սեփական և քամու ծանրությունը (բաց լուսամուտների կողմից) 6 մետրից քիչ բարձրություն ունեցող մեկ հարկի չափով, ավելի բարձր հարկի դեպքում այդ պատը կդասվի արդեն ինքնակրող տեսակին


=== Նյութից կախված ===
փայտե
աղյուսե
բետոնե
երկաթբետոնե
պանելային


== Պաշտպանական պատեր ==
Ավրելիանոսի պատ
Չինական մեծ պատ


== Բաժանող պատեր ==
Ծառայում է երկու ընդդեմ կողմերի բաժանման համար։ Բաժանում են քաղաքներ, շրջաններ և երկրներ։

երկու` հունական և թուրքական մասի էր բաժանում Կիպրոսի մայրաքաղաք Նիկոսիան
հնդկական պատը` Կաշմիրը, ձգվում էր 550 կմ
բաժանող պատ է կառուցված Հյուսիսային և Հարավային Կորեաների միջև
Հունաստանը պատի կառուցում սկսեց մաքսանենգներից և ոչ օրինական գաղթականներից պաշտպանվելու համար։ Պատը Թուրքիայի հետ սահմանին է կառուցվել
Իսպանիան Մարոկկոյի պնդմամբ պահում է Մարոկկոյի տարածքների մի մասը` պատով շրջապատելով Սեուտա քաղաքը Աֆրիկայի հյուսիսում
ավելի քան 2500 կմ երկարությամբ բաժանող պատ կա Արևմտյան Սահարայում (Մարոկկոյի և ՍԱԴՀ-ի միջև)
Հյուսիսային Իռլանդիայում կաթոլիկ և բողոքական ուղղությունների դավանորդ բնակիչները պատով բաժանված են միմյանցից
աաժանող պատ կա Իսրայելի և Հորդանան գետի արևմտյան ափի միջև
ամենահայտնի բաժանող պատը եղել է Բեռլինի պատը, որը գոյություն է ունեցել 1961 թվականից մինչև 1989-1990 թվականներ


== Կուլտային պատեր ==
Լացի պատ
Ցոյի պատ


== Ծանոթագրություններ ==
Բեսպալովկա (գյուղ, Զմիյովի շրջան)

Անվան այլ կիրառումների համար տե՛ս՝ ԲեսպալովկաԲեսպալովկա (ուկրաիներեն՝ Безпалівка), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1685 թվականին։
2001 թվականի տվյալներով Բեսպալովկա գյուղում բնակվում էր 590 մարդ։ Բնակավայրը զբաղեցնում է 7,13 կմ² տարածք։ Բնակչության խտությունը կազմում էր 82,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆատիմա (այլ կիրառումներ)

Ֆատիմա, կարող է վերաբերել՝

Ֆատիմա - համայնք Բրազիլիայում՝ Բաիա նահանգի կազմում
Ֆատիմա - համայնք Բրազիլիայում՝ Տոկանտինս նահանգի կազմում
Պերեկոպովկա (գյուղ, Ռոմնիի շրջան)

Անվան այլ կիրառումների համար տե՛ս՝ ՊերեկոպովկաՊերեկոպովկա (ուկրաիներեն՝ Перекопівка), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Պերեկոպովկա գյուղում բնակվում էր 1 530 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բագին (Դերսիմի գավառ)

Անվան այլ կիրառումների համար տե՛ս՝ Բագին (այլ կիրառումներ)Բագին, գյուղ Արևմտյան Հայաստանում, Խարբերդի վիլայեթի Դերսիմի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Զետկանի ջուր

Զետկանի ջուր, գետակ Արածանիի ավազանում, նրա աջակողմյան վտակ Շառաիան գետի ձախ օժանդակը։ Սկիզբ է առնում Հայկական պարի Սուկավետ լեռնագագաթի արևմտյան և հյուսիս֊արևմտյան լանջերից։ Անցնում է նախ Չաթ գյուղի հարավ֊արևմտյան կողմով ու միանում Շառիանին։


== Ծանոթագրություններ ==
Չերեմուշկի (այլ կիրառումներ)

Չերեմուշկի, կարող է վերաբերել՝


== Բնակավայրեր ==


=== Հայաստան ===
Չերեմուշկի (Չերեմուշկա) - Երևանի Աջափնյակ վարչական շրջանի ժողովրդական անվանում


=== Ուկրաինա ===
Չերեմուշկի - ավան, Ուկրաինայի Չեռնիգովի մարզի Բախմաչի շրջանում
Չերեմուշկի - գյուղ, Ուկրաինայի Պոլտավայի մարզի Կոբելյակի շրջանում
Չերեմուշկի - գյուղ, Ուկրաինայի Սումիի մարզի Կրասնոպոլիեի շրջանում


== Այլ ==
Տիպային թաղամասերի կոլեկտիվ անվանում, Մոսկվայի համանուն թաղամասի անունով, որպես ԽՍՀՄ-ում առաջին զանգվածային պանելային շենքերի կառուցման թաղամաս
Բազարնոսիզգանսկի շրջան (Ուլյանովսկի մարզ)

Բազարնոսիզգանսկի շրջան (ռուս.՝ Базарносызганский район), մունիցիպալ շրջան Ռուսաստանի Դաշնության Ուլյանովսկի մարզում։
Ստեղծվել է 1935 թվականին։ Վարչական կենտրոնը՝ Բազարնիյ Սիզգան։


== Աշխարհագրություն ==
Շրջանի տարածքի մակերեսը կազմում է 825,2 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 10105 մարդ։ Բնակչության խտությունը կազմում էր 12,25 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մարիամ Մարգարյան

Մարիամ Մամիկոնի Մարգարյան (օգոստոսի 13, 1950(1950-08-13), Երևան, Հայկական ԽՍՀ, ԽՍՀՄ) Հայաստանի Հանրապետության պետական կառավարման ակադեմիայի Քաղաքական կառավարման և հանրային քաղաքականության ամբիոնի վարիչ, քաղաքական գիտությունների դոկտոր, պրոֆեսոր։


== Կենսագրություն ==


=== Կրթություն ===
1967–1972 թվականներին սովորել և ավարտել է ԵՊՀ պատմության ֆակուլտետը։
1980–1983 թվականներին սովորել և ավարտել է սոցիալական փիլիսոփայություն մասնագիտությամբ ապսիրանտուրան։
2006 թվականին պաշտպանել է դոկտորական ատենախոսությունը ԵՊՀ գիտական խորհրդում և ՀՀ ԲՈՀ-ի կողմից ստացել է քաղաքական գիտությունների դոկտորի աստիճան։
2011 թվականին ՀՀ պետական կառավարման ակադեմիայի գիտական խորհրդի որոշմամբ շնորհվել է պրոֆեսորի գիտական կոչում՝ քաղաքագիտություն մասնագիտությամբ։


=== Աշխատանքային գործունեություն ===
1972-1995 թվականներին աշխատել է Երևանի պոլիտեխնիկական ինստիտուտուտի սոցիալական փիկիոփայության ամբիոնում։
1997 թվականից մինչ այսօր ղեկավարում է ՀՀ պետական կառավարման ակադեմիայի՝ Քաղաքական կառավարման և հանրային քաղաքականության ամբիոնը։
2002 թվականից համատեղության կարգով աշխատում է Հայ-ռուսական համալսարանի քաղաքագիտության ֆակուլտետում։
2008 թվականից մինչև այսօր հանդիսանում է ՀՀ ՊՆ ազգային ռազմավարական հետազոտությունների ինստիտուտում գործող ՀՀ ԲՈՀ-ի 056 «Քաղաքական գիտություններ և միջազգային հարաբերություններ» մասնագիտական խորհրդի փոխնախագահ։


== Պարգևներ ==
2014 թվականին ՀՀ Նախագահ Սերժ Սարգսյանի հրամանագրով պարգևատրվել է «Մովսես Խորենացի» մեդալով։


== Աշխատություններ ==


=== Գրքեր ===
2017 թվականի մարտի 10-ին տեղի է ունեցել «Քաղաքական Լիդերություն» գիրքի շնորհանդեսը։
2019 թվականի հուլիսի 3-ին տեղի է ունեցել «Քաղաքական արդիականացման հրամայականները Հայաստանի Հանրապետությունում» գրքի շնորհանդեսը։


=== Մենագրություններ և ձեռնարկներ ===
Քաղաքական արդիականացման և զարգացման հիմնահարցերը, Երևան, 2004, 261 էջ։


=== Հոդվածներ ===
Ժողովրդավարացման անցման հիմնախնդիրները Հայաստանի Հանրապետությունում։
Լեգիտիմության խնդիրը քաղաքական զարգացումներում։
Ժողովրդավարակն լեգիտիմության հաստատման առանձնահատկությունները ՀՀ-ում։
«Լավ կառավարման» սկզբունքների ներդրումը՝ որպես Հայաստանի Հանրապետությունում խաղաղության մշակույթի հաստատման գործընթաց։
Ազգային պետության արդիականացման առանձնահատկությունները գլոբալացման գործընթացում։
Ազգային ինքնության արդիականացման հրամայականները (ըստ Ս․Հանթինգթոնի «Ո՞վ ենք մենք։ Ազգային ինքնության մարտահրավերները» աշխատության)։


== Ծանոթագրություններ ==
Աստերոիդների ցանկ (126201-126300)

Աստերոիդների ցանկ (126101-126200)  • Աստերոիդների ցանկ  • Աստերոիդների ցանկ (126301-126400)
 Աստերոիդների ցանկ (126101-126200)  • Աստերոիդների ցանկ  • Աստերոիդների ցանկ (126301-126400)
Ինոխոսա դե Սան Վիսենտե

Ինոխոսա դե Սան Վիսենտե (իսպ.՝ Hinojosa de San Vicente), քաղաք և համայնք Իսպանիայում, գտնվում է Տոլեդո նահանգում՝ Կաստիլիա և Լա-Մանչա ինքնավար մարզերի կազմում։ Մունիցիպալիտետը մտնում է Սեռռա-դե-Սան-Վիսենտե Տարածքը զբաղեցնում է 31 կմ²։ Բնայչությունը 461 մարդ (ըստ 2010 թվականի )։


== Պատմություն ==
Քաղաքը հիմնադրվել է 1522 թվականին։


== Ժողովրդագրություն ==


== Արտաքին հղումներ ==
պաշտոնական կայք(չաշխատող հղում)
Diputación de Toledo
Օբուխով (քաղաք, Ուկրաինա)

Անվան այլ կիրառումների համար տե՛ս՝ ՕբուխովՕբուխով (ուկրաիներեն՝ Обухів), քաղաք Ուկրաինայի Կիևի մարզի Օբուխովի շրջանում, մարզային նշանակության քաղաք. շրջկենտրոն։ Բնակավայրը նախկինում նաև անվանվել է Լուկավիցա։ Հիմնադրվել է 1362 թվականին։
2001 թվականի տվյալներով Օբուխով քաղաքում բնակվում էր 33 200 մարդ։ Բնակավայրը զբաղեցնում է 24,19 կմ² տարածք։ Բնակչության խտությունը կազմում էր 1372 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հատու

Հատու (էստ․՝ Hatu), գյուղ Էստոնիայի Հարյումաա նահանգի Պադիսե շրջանում։
2011 թվականի տվյալներով գյուղում բնակվում էր 43 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սանտ Աննա դ’Ալֆաեդո

Սանտ Աննա դ’Ալֆաեդո (իտալերեն՝ Sant'Anna d'Alfaedo), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 2600 մարդ։ Խտությունը կազմում է 60 մարդ/կմ²։ Տարածքը գրավում է 44 կմ²։ Փոստային ինդեքս՝ 37020։ Հեռախոսային կոդ՝ 045։


== Ժողովրդագրություն ==


== Արտաքին հղումներ ==
http://www.comune.santannadalfaedo.vr.it/ Archived 2008-08-27 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ասորա-հռոմեական դատաստանագիրք

Ասորա–հռոմեական դատաստանագիրք- ասորական (սիրիական) ստրկատիրական իրավունքի նորմերի ժողովածու, որը կազմվել է Փոքր Ասիայում, հավանաբար, 476–477 թվականերին, Արևելյան Հռոմեական կայսրության (Բյուզանդիայի) առաջացման ժամանակաշրջանում։ Այդ են վկայում դատաստանագրքի ներածությունը և մի շարք հոդվածներ, որտեղ հիշատակված են 4-5 դարերի կայսրեր, որոնց անունով ժողովածուն հայտնի է նաև «Օրենք յաղթող թագավորացն Կոստանդիանոսի, Թէոդոսի և Լևոնի»։ Դատաստանագրքում կայսրերի անունների հիշատակումը մի շարք հետազոտողների հանգեցրել է այն եզրակացության, թե իբր այն իր ծագումով և բնույթով հռոմեական է։ Մինչդեռ հիշատակումն արված է ժողովածուին բարձր արժեք ն հեղինակություն ապահովելու նկատառումով։ Իսկ դատաստանագրքի «Ասորա–հռոմեական» անվանումը առաջացել է հետագայում, թյուրիմացաբար։ «Ասորա-հռոմեական դատաստանագիրքը» տարածված է եղել ողջ Առաջավոր Ասիայում, այդ թվում և Հայաստանում, նրա մի քանի հոդվածներն իրենց արտացոլումն են գտել Մխիթար Գոշի Դատաստանագրքի մեջ։ Ժողովածուն մեզ է հասել ասորերեն, հայերեն և արաբերեն լեզուներով, որոնք գերմաներեն թարգմանություններով հանդերձ 1880թվականին հրատարակել է Բեռլինի համալսարանի պրոֆեսոր Կ․Բրունսը՝ Ե. Զախաուի աշխատակցությամբ։ Այս հրատարակության մեջ հայերեն խմբագրությունը ունի 141, իսկ Արսեն Ղլտճյանի 1917թվականին Էջմիածնում հրատարակածը՝ 151 հոդված։ 
Դատաստանագիրքը բնագրից հայերենի է թարգմանել Ներսես Լամբրոնացին 1197թվականին, թեև բացառված չէ, որ եղել է նաև ավելի վաղ թարգմանություն։ Հայերեն տարբերակը ասորականի սոսկ թարգմանությունը չէ, այլ նոր խմբագրություն, որն անտեղյակության կամ թյուրիմացության հետևանքով համարվել է հայկական ու Մխիթար Գոշի Դատաստանագրքի հետ միասին թարգմանվել վրացերենի և մտել Վախթանգ VI թագավորի օրենքների ժողովածուի մեջ՝ «Հայկական օրենքներ» ընդհանուր վերնագրով։ Դատաստանագիրքը հիմնականում քաղաքացիական օրենսգիրք է, հոդվածների ճնշող մեծամասնությունը նվիրված է գույքային հարաբերություններին։ Նրա համակարգը մոտավորապես հետևյալն է. առուծախի պայմանագրեր, քաղաքացիական գործարքների վաղեմություն, պարտավորություններ և գրավի իրավունք, ժառանգական իրավունք, ստրկատիրական իրավունք, հոգևորականների, բժիշկների և գիտնականների ապահարկության և այլ գույքային արտոնություններ, ամուսնություն և ապահարզան, ամուսինների գույքային և ոչ գույքային հարաբերություններ, ծնողների և զավակների փոխհարաբերություններ, քրեական և դատավարական իրավունք։ Դատաստանագիրքը դեռևս չունի գիտական հրատարակություն և հայերեն լեզվով չի ենթարկվել մանրազնին ուսումնասիրության։


== Գրականություն ==
Ասորական դատաստանագիրք, լույս ընծայեց Արսեն վրդ. Ղլտճյանց, Էջմիածին, 1917։
Սամուելյան Խ., Հին հայ իրավունքի պատմություն, հ. 1, Ե., 1939։ Էջ 59-73
Թովմասյան Ա. Թ., Հին և միջնադարյան հայ քրեական իրավունք, Ե., 1962։
Сукиасян А. Г., Общественно-политический строй и право Армении в эпоху раннего феодализма ( III- IX вв. н. э.), Е., 1963.
Վիլիալաբոր դե Ռիոխա

Վիլիալաբոր դե Ռիոխա (իսպ.՝ Villalobar de Rioja), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Սանտո-Դոմինգո-դե-լա-Կալսադա շրջանի (կոմարկայի) կազմի մեջ։ Զբաղեցնում է 10,94 կմ2 տարածք։ Բնակչությունը կազմում է 61 մարդ (2010 թվականի տվյալներով)։ Գտնվում է պրովինցիայի վարչական կենտրոնից 52 կմ հեռավորության վրա։


== Արտաքին հղումներ ==
Պաշտոնական կայք Archived 2007-07-14 at the Wayback Machine.
Պիկուի

Պիկուի (պորտ.՝ Picuí), համայնք Բրազիլիայում՝ Պարաիբա նահանգի կազմում։ Գտնվում է Բորբորեմայի մարզում։ Մտնում է Սերիդո Օրիենտալ Պարաիբանուի գավառի կազմի մեջ։ Բնակչությունը կազմում է 18 987 մարդ՝ 2006 թվականի տվյալներով։ Գրավում է 665,570 կմ2 տարածք։ Բնակչության խտությունը՝ 28,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 37.021.017,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.002,54 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,606 (տվյալները՝ ՄԱԿ-ի զարգացման ծրագրի)։
Բոխա

Բոխա, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պավլովկա (գյուղ, Մաշևկայի շրջան)

Անվան այլ կիրառումների համար տե՛ս՝ ՊավլովկաՊավլովկա (ուկրաիներեն՝ Павлівка), գյուղ Ուկրաինայի Պոլտավայի մարզի Մաշևկայի շրջանում։
2001 թվականի տվյալներով Պավլովկա գյուղում բնակվում էր 647 մարդ։ Բնակավայրը զբաղեցնում է 4384 կմ² տարածք։ Բնակչության խտությունը կազմում էր 147,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեկալե

Ռեկալե  (իտալերեն՝ Recale ), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 7264 մարդ։ Բնակչության խտություն կազմում է 2380 մարդ/կմ²։ Զբաղեցնում է 3 կմ² մակերես տարածք։ Փոստային ինդեքս՝ 81020, հեռախոսային կոդ՝ 0823։
Կոմունայի հովանավորն է Հռոմի սուրբ նահատակ Անֆիմը։ Տոնը նշվում է մայիսի 11-ին։
Սերավալե Սեզիա

Սերավալե Սեզիա (իտալերեն՝ Serravalle Sesia), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 20 կմ² տարածք։ Բնակչությունը 2008 թվականի տվյալներով 5129 մարդ է։ Հեռախոսային կոդը՝ 0163։ Փոստային ինդեքս 13037։ Խտությունը՝ 250 մարդ/կմ²։


== Ժողովրդագրություն ==
Բնակչության աճ.


== Տվյալներ ==
Հեռախոսահամար - 0163 450102
Էլեկտրոնային փոստ - segreteria.serravalle.sesia@reteunitaria.piemonte.it
Պաշտոնական կայք - http://www.comune.serravallesesia.vc.it


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Վիճակագրություն աղգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Չերեմուշկի (գյուղ, Կրասնոպոլիեի շրջան)

Անվան այլ կիրառումների համար տե՛ս՝ ՉերեմուշկիՉերեմուշկի (ուկրաիներեն՝ Черемушки), գյուղ Ուկրաինայի Սումիի մարզի Կրասնոպոլիեի շրջանում։
1983 թվականի տվյալներով Չերեմուշկի գյուղում բնակվում էր 70 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիլյաֆրանկա դե լոս Բառոս

Վիլյաֆրանկա դե լոս Բառոս  (իսպ.՝ Villafranca de los Barros), քաղաք և մունիցիպալիտետ Իսպանիայում, մտնում է Բադախոս նահանգի մեջ, ինչպես նաև Էստրեմադուրա մեջ։ Մունիցիպալիտետը գտնվում է Տերրա դե Բարոս շրջանում։ Տարածքը 105 կմ² է։ Բնակչությունը 36227 մարդ (2007 թվականի տվյալներով)։ Քաղաքը պրովինցիայի վարչական շրջանից հեռու է 75 կմ։


== Ժողովրադագրություն ==


== Արտաքին հղումներ ==
Պաշտոնական էջ